SETLEDS(1)

NÉV
setleds - a billentyűzet speciális gombjainak és ledjeinek beállítása

ÁTTEKINTÉS
setleds [-v] [-L] [-D] [-F] [{+|-}num] [{+|-}caps] [{+|-}scroll]

LEÍRÁS

A setleds kijelzi és beállítja a virtuális terminál (VT) speciális billentyűinek és ledjeinek (egyszerűbben a NumLock, a CapsLock és a ScrollLock) állapotát. Kapcsolók nélkül használva a setleds az aktuális állapotokat mutatja meg. A megfelelő kapcsolóval használva a program beállítja a megadott ledek állapotát (míg a többit változatlanul hagyja). Az átállítások előtti és utáni állapotot a -v kapcsolóval lehet kiiratni. Minden egyes VT-hoz egyéni beállításokat lehet rendelni.

OPCIÓK

-F  Alapértelmezés. Átállítja a VT billentyűzet állapotát (az aktuális állapotot a billentyűzet ledjei jelezhetik).

-D  Átállítja a VT ledjeit és az állapotot alapértelmezetté teszi (így egy terminál törlés sem változtatja meg ezen beállításokat). Ez akkor lehet hasznos, ha például a numlock-ot mindig bekapcsolva szeretnénk használni.

-L  Nem állítja át a VT billenytűzeteinek állapotát, de a ledekét igen. Ekkor a ledek nem az aktuális állapotot fogják jelezni, hanem a parancssorban megadottat. setleds -L parancs (további opcók nélkül) visszaállítja a normális állapotot, ekkor a ledek kijelzése megegyezik a tényleges beállításokkal.

-num +num
    Ki vagy bekapcsolja a NumLock-ot. (Jelenleg a NumLock beállítása a keypad gombjainak viselkedését határozza meg. A NumLock gomb megnyomásával a NumLock beállítását lehet változtatni.)

-caps +caps
    Ki vagy bekapcsolja a CapsLock-ot. (Jelenleg a CapsLock beállítása a Shift gomb viselkedését a többi gombra határozza meg. A CapsLock gomb megnyomásával a CapsLock beállítását lehet változtatni.)

-scroll +scroll
    Be vagy kikapcsolja a ScrollLock-ot. (Jelenleg a ScrollLock gomb (vagy a ^S/^Q) a konzolra történő kiírást állítja meg, vagy indítja.)

PÉLDA

A setleds egyik használata lehet, hogy az /etc/rc állományban megadva a NumLock kezdeti és alapértelmezett értékét beállítsuk valahogy így:

    INITTY=/dev/tty[1-8]
    for tty in $INITTY; do
        setleds -D +num < $tty
    done

HIBÁK
A billentyüzetet közvetlenül használó programok esetén a NumLock gomb nem változtatja meg a NumLock beállítását.

LÁSD MÉG
loadkeys(1).

MAGYAR FORDÍTÁS
Vizi Szilárd <vizisz@freemail.hu>