WC(1)

NÉV
wc - fájlokban található bájtok, szavak és sorok számát írja ki

ÁTTEKINTÉS
wc [-clwL] [--bytes] [--chars] [--lines] [--max-line-length] [--words] wc [--help] [--version]

LEÍRÁS
A wc program bájtok, szavak és újsor-jelek számát számolja meg az argumentumként megadott fájlokban. Ha nem adunk meg fájlnevet, illetve a fájlnévként a `-' jelet adjuk meg, akkor a standard bemenet olvassa a program. Alapértelmezés szerint a wc mindhárom számot kiírja. Az opciókkal lehet megadni, hogy csak bizonyos számok legyenek kiírva. Az opciók nem semlegesítik egymás hatását, így pl. wc --bytes --words a bájtok és a szavak számát egyaránt kiírja. Minden fájlról egysornyi információt ír ki, és az argumentumként megadott fájlok nevét is kijelzi. Több fájlnév esetén egy összesített sort is megad a lista végén `total' fájlnéven. A megadott adatok sorrendben a következőek: sorok, szavak, bájtok száma.

OPCIÓK

-c, --bytes, --chars
    Csak a bájtok számát írja ki.

-l, --lines
    Csak a sorok számát írja ki.

-w, --words
    Csak a szavak számát írja ki.

-L, --max-line-length
    Csak a fájlban előforduló leghosszabb sor hosszát írja ki, illetve ha egynél több fájl volt megadva, akkor kiírja még a legnagyobbat az előző értékek közül (nem az összegüket írja ki).

--help
    Használati útmutatót ír a standard kimenetre, majd sikeres visszatérési értékkel kilép.

--version
    A program verziójáról ír ki információt a standard kimenetre, majd sikeres visszatérési értékkel kilép.

POSIX MEGJEGYZÉSEK
A wc a számokat egy 7 karakter széles mezőbe jobbra igazítva nyomtatja ki. A POSIX ellenben azt írja elő, hogy pontosan egy szóköznek kell lennie a fájlnév és a számok között. A POSIXLY_CORRECT környezeti változó beállításával ezt az utóbbi formátumot fogja használni a program.

MEGJEGYZÉS
A program hibáit a bug-textutils@gnu.org címen lehet bejelenteni (angolul). A kézikönyvoldal angol verzióját Ragnar Hojland Espinosa <ragnar@macula.net> írta.

MAGYAR FORDÍTÁS
Horváth András <horvatha@rs1.szif.hu> és Tímár András <timar_a@freemail.hu>