CHATTR(1)

NÉV
lsattr - megváltoztatja a fájlok attribútumát az ext2 fájlrendszeren

ÁTTEKINTÉS
chattr [ -RV ] [ -v verzió ] [ mód ] fájlok...

LEÍRÁS
A chattr megváltoztatja a fájlok attribútumát az ext2 fájlrendszeren.

Egy fájl attribútumának beállítására a következő jeleket használjuk: +-=[ASacdisu].

A '+' operátort használva a megadott attribútumok hozzá lesznek adva az addigi fájljogokhoz. A '-' operátort használva, a megadott attribútumok, el lesznek távolítva az addigi fájljogok közül. A '=' operátort használva csak a megadott attribútumok lesznek a fájl jogai.

A `ASacdisu' betűk mindegyike egy attribútumot jelöl, melyeknek jelentései: (A) nem frissíti az atime-ot,(S) szinkron frissítés, (a) csak hozzáfűzés,(c) tömörített,(i) megváltoztathatatlan, (d) nincs dump,(s) biztonságos törlés ,(u) visszahozható.

OPCIÓK

-R  Rekurzívan megváltoztatja a könyvtárak és tartalmuk attribútumát.

-V  Bőbeszédűen kiírja a megváltoztatott fájlok attribútumát.

-v verzió
    Beállítja a fájl verzióját.

ATTRIBÚTUMOK
Egy 'A' attribútumú fájl módosításakor az atime bejegyzés nem változik. Ez jelentős I/O művelet megtakarítással jár, ami hasznos laptop gépek esetén. Egy 'a' attribútumú fájlt csak hozzáfűzés módban lehet megnyitni írásra. Egy 'c' attribútumú fájlt automatikusan tömörít a kernel a lemezen. Ilyen fájlt olvasva a kitömörített adatot kapjuk vissza, íráskor a tömörített adat kerül a lemezre. Egy 'd' attribútumú fájl nem lesz biztonsági mentésre kijelölve, amikor a dump(8) program fut. Egy 'i' attribútumú fájlt nem lehet módosítani. Nem lehet törölni, átnevezni, hozzáfűzni, benne adatot átírni és semmilyen kötést (link) rá létrehozni. Csak superuser (root) tud adni vagy elvenni ilyen attribútumot. Egy 's' attribútumú fájl törlésekor blokkjai kinullázódnak a lemezen. Egy 'S' attribútumú fájl módosításakor, a változások szinkronban lesznek a lemezen lévő adattal. Ez olyan hatású, mintha a "sync" mount opciót a kijelölt fájlokra alkalmaznánk. Egy 'u' attribútumú fájl törlésekor annak tartalma megőrződik. Ez lehetővé teszi, hogy később visszahozhassuk.

SZERZŐ
A chattr programot Remy Card <card@masi.ibp.fr> írta, az ext2 fájlrendszer fejlesztője és karbantartója.

HIBÁK ÉS KORLÁTOZÁSOK
A ext2 0.5a verziónál a 'c' és 'u' attribútumokat a kernel nem támogatja. A 2.0-ás Linux kernelek még nem támogatják az 'A' attribútumot. (A noatime kód tesztelés alatt van.)

Ezen attribútumok az ext2 későbbi verzióiban lesznek implementálva.

ELÉRHETŐSÉG
A chattr elérhető anonymous ftpvel a ftp.ibp.fr és tsx-11.mit.edu helyeken a /pub/linux/packages/ext2fs könyvtárban.

LÁSD MÉG
lsattr(1)

MAGYAR FORDÍTÁS
Németh Péter <qgenpete@gold.uni-miskolc.hu>