EXPAND(1)

NIMI
expand - muunna sarkaimet välilyönneiksi

YLEISKATSAUS
expand [-sar1[,sar2[,...]]] [-t sar1[,sar2[,...]]] [-i] [--tabs=sar1[,sar2[,...]]] [--initial] [--help] [--version] [tiedosto...]

KUVAUS
Tätä dokumentaatiota ei enää ylläpidetä, joten se saattaa olla epätarkka tai puutteellinen. Texinfo-dokumentaatio on nyt virallinen lähde.

Tämä käsikirjan sivu kuvaa GNU-version ohjelmasta expand. expand kirjoittaa jokaisen annetun tiedoston sisällön, tai, mikäli tiedostoja ei ole annettu, vakiosyötteen tai kun tiedosto nimeltä `-' on annettu, vakiotulosteeseen muuntaen sarkaimet sopivaksi määräksi välilyöntejä. Oletusarvona expand muuntaa kaikki sarkaimet välilyönneiksi. Se säilyttää askelpalautinmerkit tulosteessa; ne vähentävät sarakelaskuria sarkainten laskemisessa. Oletusarvona on -8 (sarkaimet kahdeksan merkin välein).

  OPTIOT

-, -t, --tabs sar1[,sar2[,...]]
    Jos vain yksi sarkain on asetettu, asetetaan sarkaimet sar1 merkin välein oletusarvon 8 sijaan. Muutoin asetetaan sarkaimet sarakkeisiin sar1, sar2, jne. (alkaen nollasta) ja korvataan kaikki sarkaimet asetettujen sarkainten jälkeen yksillä välilyönneillä. Jos sarkaimet on asetettu -t tai --tabs optiolla, ne voidaan erottaa välilyöntien lisäksi myös pilkuilla.

-i, --initial
    Muunna välilyönneiksi vain jokaisen rivin alun sarkaimet (ne, jotka edeltävät kaikkia ei-tyhjämerkkejä).

--help
    Tulosta käyttöohjeet ja poistu onnistumista osoittavalla paluuarvolla.

--version
    Tulosta versiotiedot vakiotulosteeseen ja poistu.