DF(1)

NIMI
df - tulosta vapaa levytila

YLEISKATSAUS
df [-aikPv] [-t tjt] [-x tjt] [--all] [--inodes] [--type=tjt] [--exclude-type=tjt] [--kilobytes] [--portability] [--print-type] [--help] [--version] [tiedosto...]

KUVAUS
Tätä dokumenttia ei enää ylläpidetä ja se voi olla vanhentunut tai epätarkka. Texinfo-dokumentaatio on ajan tasalla.

Tämä manuaali dokumentoi df -ohjelman GNU-version. df tulostaa vapaan levytilan niillä levyosioilla, jotka sisältävät nimetyt tiedostot. Jos tiedostoja ei nimetä, tulostetaan kaikkien kytkettyjen osioiden vapaa tila. Vapaa tila ilmoitetaan 1K lohkoina, paitsi jos ympäristömuuttuja POSIXLY_CORRECT on asetettu, jolloin ilmoitus annetaan 512 tavun lohkoina.

Jos argumentti nimeää levylaitetiedoston, joka sisältää kytketyn levyosion, df tulostaa vapaan tilan tuolla levyosiolla eikä sillä osiolla, joka sisältää nimetyn laitetiedoston (aina juuriosio). Tämä ei toimi kytkemättömillä osioilla, koska se edellyttää käyttöjärjestelmäkohtaista tietoa tiedostojärjestelmän rakenteesta.

  OPTIOT

-a, --all
    Listaa myös ne osiot, joilla on 0 lohkoa. Nämä ovat yleensä erikoisia pseudolaitteita, kuten /proc. Ne eivät vie tilaa fyysisiltä levyiltä.

-i, --inodes
    Tulosta vapaan tilan sijaan inode:jen käyttö, eli tiedostojen nykyinen ja maksimimäärä osiolla.

-k, --kilobytes
    Tulosta tiedot 1K lohkoina. Tämä sivuuttaa POSIXLY_CORRECT -muuttujan.

-P, --portability
    Käytä POSIX-tulostusformaattia. Tämä on samanlainen kuin oletusformaatti, paitsi että jokainen osio tulostetaan aina täsmälleen yhdelle riville. Jos levylaitteen nimi on tällöin pidempi kuin 20 merkkiä (yleensä vain verkkolaitteilla), sarakkeet eivät ole kohdistettuja eri riveillä.

-T, --print-type
    Tulosta myös jokaisen osion tiedostojärjestelmätyyppi. Tyyppien nimiä voidaan käyttää argumentteina --type= tai --exclude-type= -optioille.

-t, --type=tjt
    Tulosta vain osiot, joilla on tiedostojärjestelmätyyppi tjt. Yhdelle komennolle voidaan antaa useita -t -optioita. Oletuksena tulostetaan kaikki tyypit.

-x, --exclude-type=tjt
    Älä tulosta osioita, joilla on tiedostojärjestelmätyyppi tjt. Yhdelle komennolle voidaan antaa useita -x -optioita. Oletuksena tulostetaan kaikki tyypit.

-v  Ei vaikutusta, tuo yhteensopivuuden System V -version kanssa. df.

--help
    Tulosta lyhyt käyttöohje ja poistu.

--version
    Tulosta versiotiedot ja poistu.

KATSO MYÖS