who(1)

NÉV
who - megmutatja, ki van bejelentkezve

ÁTTEKINTÉS
who [-ilmqsuwHT] [--count] [--heading] [--idle] [--lookup] [--message] [--mesg] [--writable] [am i] [fájl]

who [--help] [--version]

LEÍRÁS
Amennyiben az opciókon kívül nincs argumentuma, a who program kinyomtatja minden, pillanatnyilag bejelentkezett felhasználóról a következő információkat:
    bejelentkezési név (login name)
    terminál vonal (terminal line)
    a bejelentkezés ideje (login time)
    távoli gépnév vagy X kijelző (remote hostname or X display)

Ha egyetlen argumentumot (amely nem opció) adunk meg a parancssorban, akkor a who program az így megadott fájlt használja a /etc/utmp helyett a bejelentkezett felhasználók azonosítására. Szokás a /etc/wtmp -t használni itt, hogy az előző bejelentkezéseket vizsgálhassuk.

Ha két argumentum adott (amelyek nem opciók), a who csak az őt futtató felhasználó bejegyzését írja ki a gépnevet követően. (Azt, hogy ki futtatja, a standard inputból dönti el.) A hagyomány szerint ez a két argumentum: `am i', tehát a hívás: `who am i'.

OPCIÓK

-i, -u, --idle
    A bejelentkezési idő után kiírja `óra:perc' formátumban, hogy a felhasználó mennyi ideje inaktív. A `.' azt jelenti, hogy a felhasználó aktív volt az utolsó percben, az `old' pedig azt, hogy a felhasználó 24 óránál régebben volt utoljára aktív.

-l, --lookup
    DNS-t használ minden felhasználó gépnevének feloldásához.

-m  Ugyanaz, mint a `who am i'.

-q, --count
    Csak a bejelentkezési neveket és a bejelentkezett felhasználók számát írja ki. Minden más opciót felülbírál.

-s  Figyelmen kívül hagyja; csak kompatibilitási okokból került implementálásra.

-w, -T, --mesg, --message, --writable
    A bejelentkezési név után egy jelet is kiír, amely a felhasználó üzenetfogadó állapotát jelzi:

    +   a write üzenetek engedélyezettek,

    -   a write üzenetek nem engedélyezettek,

    ?   nem talált terminál eszközt.

-H, --heading
    Fejlécet nyomtat az egyes oszlopok fölé.

--help
    Használati útmutatót ír a standard kimenetre, majd sikeres visszatérési értékkel kilép.

--version
    A program verziójáról ír ki információt a standard kimenetre, majd sikeres visszatérési értékkel kilép.

MEGJEGYZÉS
A program hibáit a bug-sh-utils@gnu.org címen lehet bejelenteni (angolul). A kézikönyvoldal angol verzióját Ragnar Hojland Espinosa <ragnar@macula.net> frissítette.

MAGYAR FORDÍTÁS
Horváth András <horvatha@rs1.szif.hu>