DU(1)

NÉV
du - összegzi a lemezfoglalást

ÁTTEKINTÉS
du [-abcklsxDLS] [--all] [--total] [--count-links] [--summarize] [--bytes] [--kilobytes] [--one-file-system] [--separate-dirs] [--dereference] [--dereference-args] [--help] [--version] [filename...]

LEÍRÁS
Ez a dokumentáció a továbbiakban nincs karbantartva és pontatlan vagy hiányos lehet. A Texinfo dokumentáció a hiteles forrás.

Ez a kézikönyv lap a du GNU változatát dokumentálja.

A du parancs kijelzi minden argumentumának lemezfoglalását, illetve ha az argumentum könytár, akkor az alkönytárak lemezfoglalását is. Alapértelmezés szerint a terület 1K egységekben értendő, hacsak nem a POSIXLY_CORRECT környezeti változónak értéket adtunk. Ekkor 512 bájtos blokkok számítanak egységnek.

OPCIÓK

-a, --all
    Minden fájlt számol, nem csak a könyvtárakat

-b, --bytes
    A méretek bájtban adottak.

-c, --total
    Minden argumentumáról egy nagy összesítést ír ki, miután minden argumentumot feldolgozott. Arra használható, hogy egy könyvtár lemezfoglalását megállapíthassuk néhány fájl kizárásával.

-k, --kilobytes
    Kilobájtokban (1024 bájt) adja meg az eredményt. Felülbírálja a POSIXLY_CORRECT környezeti változót.

-l, --count-links
    Minden fájl méretét számolja, még akkor is, ha már egy másik kemény kötésben (hard link) szerepelt.

-s, --summarize
    Csak egy összegzést ír ki minden argumentumáról.

-x, --one-file-system
    Átlépi azokat az alkönyvtárakat, amelyek más fájlrendszerekben vannak, mint ahol a feldolgozás kezdődött.

-D, --dereference-args
    Nem a parancssorban megadott szimbolikus kötésekre, hanem az általuk mutatott fájlra vagy könyvtárra hivatkozik. Nem befolyásolja a többi szimbolikus kötés feldolgozását. Hasznos olyan könyvtárak lemezfoglalásának meghatározására, ahol szimbolikus kötések vannak.

-L, --dereference
    Nem a szimbolikus kötésekre hivatkozik. Azaz a kötés által mutatott fájl vagy könyvtár helyfoglalását mutatja a kötés helyfoglalása helyett.

-S, --separate-dirs
    Minden könyvtár méretét külön számolja, tehát nem számolja bele alkönyvtárainak méretét.

--help
    Használati útmutatót ír a standard kimenetre, majd kilép.

--version
    A program verziójáról ír ki információt a standard kimenetre, majd kilép.

HIBÁK
BSD rendszereken a du a pontos értékek felét adja azokra a fájlokra, melyek NFS-en keresztül HP-UX rendszerről vannak beépítve (mount-olva). HP-UX rendszereken a pontos értékek kétszeresét adja az NFS-en keresztül beépített BSD rendszerekről. Ez a HP-UX hiányossága miatt van, amely a HP-UX saját du programját is befolyásolja.

MAGYAR FORDÍTÁS
Horváth András <horvatha@rs1.szif.hu>