MKFS(8)

NÉV
mkfs - egy Linux fájlrendszer kiépítése

ÁTTEKINTÉS
mkfs [ -V ] [ -t fstype ] [ fs-options ] filesys [ blocks ]

LEÍRÁS
Az mkfs egy Linux fájlrendszert épít ki egy eszközön, rendszerint egy merevlemezpartíción. A filesys paraméter vagy az eszköz nevét adja meg, (pl. /dev/hda1, /dev/sdb2), vagy a fájlrendszer mount pontja. blocks a fájlrendszernek szánt blokkok száma.

Az mkfs által visszaadott kód 0, ha sikeres volt a művelet, 1 ha nem.

Valójában az mkfs egy egyszerű előkészítő a különböző fájlrendszerkiépítőkhöz (mkfs, fstype), amelyek elérhetők Linux alatt. A fájlrendszer-specifikus kiépítőt először /etc/fs jegyzékben keresi, aztán /etc, végül a PATH környezeti változóban található jegyzékekben keresi. További részletek a fájlrendszer-specifikus kiépítő kézikönyvében találhatók.

OPCIÓK

-V  Részletes kimenet, beleértve minden fájlrendszer-specifikus parancsot, ami lefut. Ha egynél többször adjuk meg az opciót, akkor minden fájlrendszer- specifikus parancsot lefuttat. Ez csak tesztelés esetén használható.

-t fstype
    Megadja a kiépítendő fájlrendszer típusát. Ha nem adjuk meg, akkor a típust a /etc/fstab jegyzékben keres fájlrendszer típust, és ez alapján határozza meg, a megfelelő belépési pont használatával. Ha a típus nem határozható meg ilyen módon, akkor az alapértelmezett fájlrendszertípust használja (aktuális: minix).

fs-options
    Filerendszer-specifikus opciók, amiket a valódi kiépítőnek kell átadni. Nem garantált, hogy a következő opciókat minden fájlrendszer-kiépítő támogatja.

-c  Kiépítés előtt leellenőrzi, hogy az eszközön vannak-e hibás blokkok.

-l fájlnév
    A blokkok listáját a megadott fájlból olvassa be.

-v  Részletes kimenet.

HIBÁK
Az általános opcióknak előre kell kerülniük, és nem kombinálhatóak a fájlrendszer-specifikus opciókkal. Néhány fájlrendszer-specifikus program nem támogatja a -v (részletes) opciót, és nem adnak vissza értelmes kilépési kódot. Továbbá néhány fájlrendszer-specifikus program nem ismeri fel automatikusan az eszköz méretét, ezért meg kell adni a blocks paramétert.

SZERZŐK
David Engel (david@ods.com)
Fred N. van Kempen (waltje@uwalt.nl.mugnet.org)
Ron Sommeling (sommel@sci.kun.nl)
A kézikönyv oldala Remy Card ext2 fájlrendszerről szóló verziójának szégyentelen átdolgozásával készült.

LÁSD MÉG
fsck(8), mkfs.minix(8), mkfs.ext(8), mkfs.ext2(8), mkfs.xiafs(8).

MAGYAR FORDÍTÁS
Szalay Attila <sasa@sophia.jpte.hu>