CHOWN(1)

NIMI
chown - muuta tiedostojen ryhmä- ja käyttäjäomistussuhteita

YLEISKATSAUS
chown [-Rcfv] [--recursive] [--changes] [--help] [--version] [--silent] [--quiet] [--verbose] [user][:.][group] file...

KUVAUS
Tätä ohjetta ei enää ylläpidetä, joten se saattaa olla epätarkka tai puutteellinen. Texinfo -ohjeisto on nyt ensisijainen tietolähde.

Tämä ohje kuvaa komennon chown GNU -version toiminnan. chown muuttaa jokaisen annetun tiedoston käyttäjä- ja/tai ryhmäomistussuhteen ensimmäisen ei-optiollisen argumenttinsa mukaisesti. Jos ainoastaan käyttäjätunnus (tai käyttäjänumero) on ilmoitettu, tämä käyttäjä tulee tiedostojen omistajaksi ja ryhmäomistusta ei muuteta. Jos käyttäjätunnuksen jälkeen on piste tai kaksoispiste sekä ryhmätunnus (tai ryhmänumero) ilman välilyöntejä, myös tiedostojen ryhmäomistusta muutetaan. Jos käyttäjän nimeä seuraa kaksoispiste tai pilkku ilman ryhmätunnusta, tämä käyttäjä tulee tiedostojen omistajaksi ja ryhmäomistus muutetaan kyseisen käyttäjän ryhmäksi. Jos kaksoispiste tai piste on ilmoitettu ilman käyttäjätunnusta, vain tiedostojen ryhmäomistusta muutetaan; tässä tapauksessa chown suorittaa samat toiminnot kuin chgrp.

  OPTIOT

-c, --changes
    Selosta sanallisesti omistussuhteen muutokset vain silloin, kun omistussuhde todella muuttuu.

-f, --silent, --quiet
    Älä tulosta virheilmoitusta tiedostoista, joiden omistussuhteen muutos ei onnistunut.

-v, --verbose
    Selosta sanallisesti omistussuhteen muutokset.

-R, --recursive
    Muuta rekursiivisesti hakemistojen ja niiden sisältöjen omistussuhteita.

--help
    Tulosta käyttöohjeet vakiotulosteeseen ja poistu.

--version
    Tulosta versiotiedot vakiotulosteeseen ja poistu.

KATSO MYÖS