ENV(1)

NÉV
env - program futtatása megváltoztatott környezetben

ÁTTEKINTÉS
env [-] [-i] [-u név] [--ignore-environment] [--unset=név] [--help] [--version] [változó=érték]... [program [argumentumok...]]
env

LEÍRÁS
Ezen dokumentáció a továbbiakban nem karbantartott, lehet hogy pontatlan illetve nem teljes. A Texinfo dokumentáció a hiteles információforrás.

Ez a manual oldal az env GNU verzióját tárgyalja. Az env egy, a parancssorban megadott argumentumok szerint módosított környezetben futtat egy parancsot. A `változó=érték` formátumú argumentum a változó környezeti változót érték értékre állítja be. Az érték lehet üres (`változó=`). Különbség van az üres változó és a beállítatlan változó között.

A többi argumentum közül az első határozza meg a futtatandó programot, ami a PATH környezeti változó beállításának megfelelő helyen lehet. Az ez utáni argumentumok átadódnak a futtatandó programnak.

Ha a környezeti változók meghatározása után nem szerepel futtatandó program, akkor az env kiírja a megváltozott környezet környezeti változóit. Ez olyasmi, mint amit a `printenv` tesz.

OPCIÓK

--help
    A standard kimenetre írja a használatával kapcsolatos információkat és sikeres visszatérési értékkel kilép.

-u, --unset név
    Ha volt név nevű környezeti változó, eltávolítja a környezetből.

-, -i, --ignore-environment
    Üres környezettel kezdi a futását, figyelmen kívül hagyva az örökölt környezet.

--version
    A standard kimenetre írja a verzióinformációkat és sikeres visszatérési értékkel kilép.

MAGYAR FORDÍTÁS
Tevesz Tamás <ice@rulez.org>