LDD(1)

NÉV
ldd - kiírja a program által használt megosztott könyvtárakat

ÁTTEKINTÉS
ldd [-vVdr] program ...

LEÍRÁS
ldd kiírja a parancssorban megadott program futtatásához szükséges megosztott könyvtárakat.

Az a.out programoknál az ldd egyszerűen egy fork és egy exec segítségével az argc-nek nullát megadva elindítja a programot. Az a.out dinamikus linkere, az ld.so, amely normálisan betölti a megosztott könyvtárakat, észreveszi ezt a speciális indítást, és kiírja a szükséges könyvtárakat.

ELF programoknál az ldd egy fork és egy exec segítségével elindítja a programot, és beállít egy megfelelő környezeti változót. Az ELF dinamikus linker, az ld-linux.so, amely normálisan a megosztott könyvtárakat betölti, észreveszi ezt a speciális esetet és kiírja a futtatáshoz szükséges könyvtárak listáját.

OPCIÓK

-v  Kiírja az ldd verziószámát.

-V  Kiírja az ld.so dinamikus linker verziószámát.

-d  Elvégzi a függvények relokálását, és kiírja a hiányzó függvényeket (csak ELF).

-r  Elvégzi a függvények és az adatok relokálását, és kiírja a hiányzó objektumokat (csak ELF).

HIBÁK
Az ldd nem működik néhány régi programnál, amelyek még ldd támogatás nélkül készültek. Ha az ldd -t ilyen programokra használjuk, és az meghívja az adott programot argc = 0-val, az eredményt nem lehet előre látni.

SZERZŐ
David Engel.

LÁSD MÉG
ldconfig(8), ld.so(8), ld.so.info.

MAGYAR FORDÍTÁS
Csehi András <acsehi@merlin.flexum.hu>