COMM(1)

NÉV
comm - sorról sorra összehasonlít két sorbarendezett fájlt

ÁTTEKINTÉS
comm [-123] fájl1 [fájl2] comm [--help] [--version]

LEÍRÁS
A comm kiírja a standard kimenetre azokat a sorokat, amelyek megegyeznek, és amelyek különböznek a két fájlban. Ha egy fájl argumentumot elhagyunk, vagy az egy `-', akkor a standard bemenetet használja a program. Opciók nélkül a comm három oszlopot ad kimenetként. Az első oszlop a file1 -ben lévő egyedi sorokat mutatja, a második oszlop a file2 -ben lévőket, a harmadik pedig azokat, amelyek mindkettőben egyformák. Az oszlopok <TAB>-bal vannak elválasztva.

OPTIONS

-1  Nem írja ki az első oszlopot.

-2  Nem írja ki a második oszlopot.

-3  Nem írja ki a harmadik oszlopot.

--help
    Használati útmutatót ír a standard kimenetre, majd sikeres visszatérési értékkel kilép.

--version
    A program verziójáról ír ki információt a standard kimenetre, majd sikeres visszatérési értékkel kilép.

DIAGNOSZTIKA
Más összehasonlító programokkal ellentétben a comm kilépési státusza nem függ az összehasonlítás eredményétől. Sikeres befejezés után a comm zéró értékkel lép ki. Ha hiba történt a végrehajtás során, akkor zérótól különböző értékkel lép ki.

NOTES
A hibákat a bug-sh-utils@gnu.org címen lehet jelenteni.
Az oldalt Ragnar Hojland Espinosa <ragnar@macula.net> írta.

MAGYAR FORDÍTÁS
Ámon Tamás <sajt@erba.hu> és Tímár András <timar_a@freemail.hu>