HEAD(1)

NÉV
head - fájlok első részének kiírása

ÁTTEKINTÉS
head [-c N[bkm]] [-n N] [-qv] [--bytes=N[bkm]] [--lines=N] [--quiet] [--silent] [--verbose] [--help] [--version] [fájl...] head [-Nbcklmqv] [fájl...]

LEÍRÁS
Ez a dokumentáció a továbbiakban nem karbantartott, lehet, hogy pontatlan, illetve nem teljes. A Texinfo dokumentáció a hiteles információforrás.

Ez a manual oldal a head GNU verzióját tárgyalja. A head a megadott fájlok első részét (alapértelmezésben első 10 sorát) írja ki. Ha nincs megadva fájlnév, vagy a fájlnév `-`, a bemenetét a standard bemenetről veszi. Ha egynél több fájl adott, a fájl nevét `==>' és `<==' jelek közé téve minden fájl első része előtt kiírja.

OPCIÓK

A head kétfajta opciómegadást fogad el: az újat, amikor a számok az opciókat jelző betűknek argumentumok és a régit, amikor a számok megelőzik az opciókat jelző betűket.

-c N, --bytes N
    Az első N bájtot írja ki. N nem-nulla egész, amit opcionálisan követ a következő karakterek közül egy, kijelölendő az egységet:

    b   512 bájt hosszú blokk

    k   1 kilobájt hosszú blokk

    m   1 megabájt hosszú blokk

-n N, --lines N
    Az első N sort írja ki.

-q, --quiet, --silent
    Soha ne írja ki a fájlnevet tartalmazó fejlécet.

-v, --verbose
    Mindig írja ki a fájlnevet tartalmazó fejlécet.

--help
    Kiírja a használatával kapcsolatos információkat és sikeres visszatérési értékkel kilép.

--version
    Kiírja a verzióinformációkat a standard kimenetre és kilép.

MAGYAR FORDÍTÁS
Tevesz Tamás <ice@rulez.org>