FSTAB(5)

NÉV
fstab - statikus információ a fájlrendszerekről

ÁTTEKINTÉS
#include <fstab.h>

LEÍRÁS
Az fstab fájl a különböző fájlrendszerekről tartalmaz leíró jellegű információkat. Az fstab -ot a programok csak olvassák, nem írják; a rendszeradminisztrátor feladata ezen fájl helyes létrehozása és karbantartása. Minden fájlrendszer leírása egy sort foglal el; a sorbeli mezőket szóközök vagy tabulátorok választják el. A bejegyzések sorrendje fontos az fstab fájlban, mivel az fsck(8), mount(8), és umount(8) sorban halad végig az fstab sorain munka közben. Az első mező (fs_spec) a scpeciális blokkos eszközt, vagy távoli fájrendszert írja le, melyen a csatolandó fájlrendszer található. A második mező (fs_file) a fájlrendszer csatolási pontját (mount point) adja meg. Swap partíciók esetén ennek `none' értéket kell adni. A harmadik mező (fs_vfstype) a fájlrendszer típusát adja meg. A rendszer pillanatnyilag (frissebb információk pl. a /proc/filesystems fájlból, a mount dokumentációjából, vagy a kernel forráskódjából vehetők) a következő típusú fájlrendszereket támogatja:

minix
    helyi fájlrendszer, amely 14 vagy 30 karakter hosszú fájlneveket támogat.

ext helyi fájlrendszer hosszabb fájlnevekkel és nagyobb inode-okkal. Ennek továbbfejlesztése az ext2 fájlrendszer, így használata nem ajánlott.

ext2
    helyi fájlrendszer hosszabb fájlnevekkel, nagyobb inode-okkal és sok más lehetőséggel.

xiafs
    helyi fájlrendszer hosszabb fájlnevekkel, nagyobb inode-okkal és sok más lehetőséggel.

msdos
    helyi fájlrendszer az MS-DOS partíciókhoz.

hpfs
    helyi fájlrendszer a HPFS partíciókhoz.

iso9660
    helyi fájlrendszer a CD-ROM eszközökhöz.

nfs távoli rendszerek fájlrendszereinek elérését biztosító fájlrendszer.

swap
    swapp-pelésre használatos lemezpartíció.

Amennyiben vfs_fstype értéke `ignored', a bejegyzés figyelmen kívül lesz hagyva. Ez hasznos azon lemezpartíciók esetén, amelyek pillanatnyilag nincsenek használatban. A negyedik mező (fs_mntops) a fájlrendszerhez kapcsolódó csatolási opciókat adja meg. Ez egy vesszőkkel tagolt opciólista. Legalább a csatolás típusát kell tartalmazza. Csak olyan opciók lehetnek itt, amelyek a megadott fájlrendszer típusának megfelelnek. Az egyes fájlrendszertípusokhoz tartozó opciókat a mount(8), illetve nfs(5) kézikönyv lapokról vehetjük. Az ötödik mezőt (fs_freq) a dump(8) parancs használja annak megállapítására, hogy mely fájlrendszreket kell ömleszteni (dump). Ha az ötödik mező üres, értékét 0-nak veszi, és a dump azt tételezi fel, hogy a fájlrendszert nem kell ömleszteni. A hatodik mezőt (fs_passno) az fsck(8) program használja annak eldöntésére, milyen sorrendben végezze a fájlrendszerek ellenőrzését a rendszer újraindításakor (reboot). A gyökér fájlrendszernek ezen fs_passno értékének 1-nek kell lenni, a többiének 2-nek. Egy meghajtón belüli fájlrendszereket sorosan for ellenőrizni, de a különböző meghajtókon levőket egyidőben, hogy kihasználja a hardver által nyújtott párhuzamosítási lehetőségeket. Amennyiben a hatodik mező üres vagy 0 értékű, 0 lesz a visszatérési érték, és fsck azt feltételezi, hogy a fájlrendszert nem kell ellenőrizni. Az fstab -ból való bejegyzések olvasásának helyes módja a getmntent(3) rutinok használata.

FÁJLOK
/etc/fstab Az fstab fájl a /etc könyvtárban kell legyen.

HIBÁK
A mount(8) dokumentációja többnyire frissebb.

LÁSD MÉG
getmntent(3), mount(8), swapon(8), nfs(5)

TÖRTÉNET
Az fstab fájlformátum a 4.0BSD-ben jelent meg.

MAGYAR FORDÍTÁS
Horváth András <horvatha@rs1.szif.hu>